Џули је поп песма која је представљала Југославију на Песми Евровизије 1983. у Минхену. Песму је извео црногорски певач Даниел Поповић, који је уједно написао музику, док су аутори текста Марио Михаљевић и Рајко Симуновић. Оркестром је током наступа уживо дириговао маестро Радован Паповић. Био је то први пут да је ТВ Титоград делегирао југословенског представника на том фестивалу.